el el el el el el el el el el el el el el el el el el el el el el en el el el el el el el el el ceb el el el el en el el el el el el el el el el kk el el el kk en en el el en el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Βρετανικός Στρατός είναι ο κλάδος του στρατού ξηράς των Βρετανικών Ενόπλων Δυνάμεων. Ο Αγγλικός Στρατός, που ιδρύθηκε το 1660, αντικαταστάθηκε το 1707 από το νέο Βρετανικό Στρατό,[2] ενσωματώνοντας στις τάξεις του τα Σκωτικά συντάγματα. Τελούσε υπό τη διοίκηση του Πολεμικού Γραφείου στο Λονδίνο, το οποίο εντάχθηκε στο Υπουργείο Άμυνας το 1964. Επικεφαλής του Βρετανικού Στρατού είναι ο Αρχηγός του Γενικού Επιτελείου.
Ηνωμένο Βασίλειο ! Ηνωμένο Βασίλειο[σημ. 1]
Αρχηγός του Γενικού Επιτελείου
Στρατηγός Σερ Πάτρικ Σάντερς
Το κύριο τμήμα του Βρετανικού Στρατού αναφέρεται ως Τακτικός Στρατός και υφίσταται από τη δημιουργία της έφεδρικης Εδαφικής Δύναμης το 1908. Όλα τα μέλη του Στρατού ορκίζονται (ή δηλώνουν υπεύθυνα) υποταγή στον μονάρχη ως Αρχηγό. Ωστόσο, η Διακήρυξη των Δικαιωμάτων του 1689 απαιτεί κοινοβουλευτική συναίνεση, ούτως ώστε το Στέμμα να διατηρεί μόνιμο στρατό σε καιρό ειρήνης. Το Κοινοβούλιο εγκρίνει την συνέχιση της ύπαρξης του Στρατού με το πέρασμα ενός νόμου περί ενόπλων δυνάμεων, τουλάχιστον μία φορά κάθε πέντε χρόνια. Σε αντίθεση με το Βασιλικό Ναυτικό, το Βασιλικό Ναυτικό Σώμα και τη Βασιλική Αεροπορία, ο Βρετανικός Στρατός δεν περιλαμβάνει τον όρο «Βασιλικός» στον τίτλο του, επειδή, μετά την ιστορική μάχη μεταξύ του Κοινοβουλίου και της μοναρχίας, ο Βρετανικός Στρατός είναι πάντα υπόλογος στο Κοινοβούλιο και όχι στο Μονάρχη.[3] Πολλά από τα συντάγματα και τα σώματα του στρατού έχουν χορηγηθεί το πρόθεμα «Βασιλικό», ενώ τα μέλη της βασιλικής οικογένειας καταλαμβάνουν ανώτερες τιμητικές θέσεις σε ορισμένα συντάγματα.
Κατά τη διάρκεια της ιστορίας του, ο Βρετανικός Στρατός έχει συμμετάσχει σε μια σειρά από μεγάλους πολέμους, που αφορούν μεγάλες δυνάμεις του κόσμου, συμπεριλαμβανομένων του Επταετούς Πολέμου, των Ναπολεόντειων Πολέμων, του Κριμαϊκού Πολέμου, του Πρώτου Παγκοσμίου Πολέμου και του Δευτέρου Παγκοσμίου Πολέμου.
Επανειλημμένα έχει επεμπλακεί νικηφόρα από αυτούς τους καθοριστικούς πολέμους, κάτι που επέτρεψε στη Βρετανία να επηρεάσει τα παγκόσμια γεγονότα με τις πολιτικές της και να καθιερωθεί ως μία από τις κορυφαίες στρατιωτικές και οικονομικές δυνάμεις του κόσμου. Σήμερα, ο Βρετανικός στρατός έχει αναπτυχθεί σε διάφορες χώρες, μεταξύ άλλων και ως εκστρατευτική και ειρηνευτική δύναμη των Ηνωμένων Εθνών. Επιπλέον, ο Βρετανικός Στρατός διατηρεί πέντε μόνιμες υπερπόντιες βάσεις.
Αγγλική Αυτοκρατορία (έως 1707)
Βρετανική Αυτοκρατορία (1707–19ος αιώνας)
↑ Ο Αγγλικός Στρατός αποτελούνταν από συντάγματα της Ιρλανδίας και της Ουαλίας. Η Ιρλανδία αποτελούσε προτεκτοράτο της Αγγλίας και η Ουαλία ήταν μέρος της Αγγλίας πριν ακόμη πραγματοποιηθεί η ένωση με τη Σκωτία.
↑ «National Army Museum: about us». Nam.ac.uk. 8 Σεπτεμβρίου 2011. Ανακτήθηκε στις 13 Σεπτεμβρίου 2013.
Αυτό το λήμμα που σχετίζεται με τo Ηνωμένο Βασίλειο χρειάζεται επέκταση. Βοηθήστε τη Βικιπαίδεια επεκτείνοντάς το!.